|  |  |
| --- | --- |
| **ROMÂNIA****JUDEŢUL SUCEAVA****CONSILIUL LOCAL AL MUNICIPIULUI CÂMPULUNG MOLDOVENESC** |  **ANEXA NR. 1 LA** **HCL\_\_\_\_/2025** |

ASOCIAȚIA DE DEZVOLTARE INTERCOMUNITARĂ (ADI)

**,,*****ECO-TRANSPORT CÂMPULUNG*** ***MOLDOVENESC-SADOVA*"**

*Mun. Câmpulung Moldovenesc, jud. Suceava, România*

*Str. 22 Decembrie, nr.2, C.I.F.* *50389681*

*e-mail:transport@campulungmoldovenesc.ro*

**STUDIU DE OPORTUNITATE**

**PENTRU FUNDAMENTAREA ȘI STABILIREA SOLUȚIEI OPTIME**

**DE DELEGARE A GESTIUNII SERVICIULUI DE TRANSPORT PUBLIC LOCAL DE PERSOANE PRIN CURSE REGULATE PE RAZA UNITĂȚILOR ADMINISTRATIV-TERITORIALE MEMBRE ALE** **ASOCIAȚIEI DE DEZVOLTARE INTERCOMUNITARĂ (****ADI)**

**,,ECO-TRANSPORT CÂMPULUNG MOLDOVENESC-SADOVA"**

**1. Prezentare generală**

1.1 Scopul studiului de oportunitate

1.2 Cadrul legislativ

**2. Obiective ale comunității în legătură cu serviciul public de transport călători**

2.1 Investiții ale autorității publice locale în dezvoltarea infrastructurii de transport public local

**3. Aspecte care justifică delegarea serviciilor de transport public local**

3.1 Aspecte sociale

3.2 Aspecte economice și sociale

3.3 Aspecte financiare

**4. Scenarii alternative privind delegarea serviciului de transport public local**

4.1 Scenarii alternative de delegare

Analiza comparativă a scenariilor prezentate, concluzii, recomandarea variantei optime

**5. Descrierea Contractului de delegare a gestiunii**

5.1 Principalele clauze ale Contractului de delegare

5.2 Infrastructura aflată în proprietatea publică a localitaților membre ale Asociaţiei de dezvoltare intercomunitară (ADI) „Eco-transport Câmpulung Moldovenesc -Sadova”.

5.3 Durata Contractului de delegare

5.4 Perioada de mobilizare

5.5 Calculul redevenței minime pe perioada de delegare a serviciului public

**6. Concluzii**

**Prezentare generală**

**1.1 Scopul studiului de oportunitate**

 Potrivit prevederilor Legii 51/2006 a serviciilor comunitare de utilități publice și a Legii 92/2007 a serviciilor publice de transport persoane în unitățile administartiv teritoriale, autoritățile administrației publice locale au obligația înființării, organizării, coordonării, monitorizării și controlului acestui serviciu.

Conform art. 3 alin. (1) din Legea nr. 51/2006, „Serviciile de utilităţi publice sunt responsabilitatea autorităţilor administraţiei publice locale sau, după caz, a asociaţiilor de dezvoltare intercomunitară având ca scop serviciile de utilităţi publice, conform mandatelor acordate acestora prin hotărâri ale autorităţilor deliberative ale unităţilor administrativ-teritoriale membre. Serviciile de utilităţi publice se organizează şi se gestionează cu respectarea prevederilor legale, potrivit hotărârilor adoptate de autorităţile deliberative ale unităţilor administrativ-teritoriale, în funcţie de gradul de urbanizare, de importanţa economico-socială a localităţilor, de mărimea şi de gradul de dezvoltare ale acestora şi în raport cu infrastructura tehnico-edilitară existentă."

 Prezentul studiu fundamentează necesitatea și oportunitatea delegării gestiunii serviciului de transport public local de persoane pe raza unităților administrativ teritoriale membre ale Asociaţiei de dezvoltare intercomunitară (ADI) „Eco-transport Câmpulung Moldovenesc -Sadova”, și stabilirea soluției optime de delegare a gestiunii serviciilor.

 Obiectivele avute în vedere la întocmirea prezentului studiu de oportunitate sunt:

- Stabilirea modalității de gestiune a serviciului de transport prestat localitaților membre ale Asociaţiei de dezvoltare intercomunitară (ADI) „Eco-transport Câmpulung Moldovenesc -Sadova”.

- Inițierea procedurii privind atribuirea Contractului de servicii publice

Transportul public de călători prin curse regulate care va face obiectul prezentului studiu se va desfășura pe următoarele trasee:

- Traseul nr. 1 Sadova - Podul Bucătarului, în lungime de 14 kilometri;

- Traseul nr. 2 Centru - Pârtia de schi Rarău în lungime de 7 kilometri.

**1.2 Cadrul legislativ**

|  |
| --- |
| 1. **LEGISLAŢIE ROMÂNEASCĂ**
 |
|  | Legea serviciior de transport public local nr. 92/2007; |
|  | Legea serviciilor comunitare de utilităţi publice nr. 51/2006; |
|  | Ordonanţă nr. 27/2011 privind transporturile rutiere; |
|  | Ordinul ministrului transporturilor și infrastructurii nr.980/2011 pentru aprobarea Normelor metodologice privind aplicarea prevederilor referitoare la organizarea şi efectuarea transporturilor rutiere si a activităţilor conexe acestora stabilite prin Ordonanţa Guvernului nr. 27/2011 privind transporturile rutiere; |
|  | Ordonanţă nr. 19/1997 privind transporturile; |
|  | Ordonanţa de urgenţă nr. 195/2002 privind circulaţia pe drumurile publice; |
|  | Ordonanţă nr. 7/2012 privind implementarea sistemelor de transport inteligente în domeniul transportului rutier şi pentru realizarea interfeţelor cu alte moduri de transport; |
|  | Ordonanţă nr. 97/1999 (r) privind garantarea furnizării de servicii publice subvenţionate de transport rutier intern şi de transport pe căile navigabile interioare; |
|  | Ordonanţa nr. 37/2007 privind stabilirea cadrului de aplicare a regulilor privind perioadele de conducere, pauzele şi perioadele de odihnă ale conducătorilor auto şi utilizarea aparatelor de înregistrare a activităţii acestora; |
|  | Ordonanţă nr. 26/2011 privind înfiinţarea Inspectoratului de Stat pentru Controlul în Transportul Rutier; |
|  | Ordinul Preşedintelui A.N.R.S.C. nr. 272/2007 pentru aprobarea Normelor-cadru privind stabilirea, ajustarea şi modificarea tarifelor pentru serviciile de transport public local de persoane; |
|  | Hotărârea Guvernului nr. 38/2008 privind organizarea timpului de munca al persoanelor care efectuează activităţi mobile de transport rutier; |
|  | Hotărârea Guvernului nr. 370/2021 privind organizarea şi funcţionarea Ministerului Transporturilor şi Infrastructurii; |
|  | Hotărârea Guvernului nr. 625/1998 privind organizarea şi funcţionarea Autorităţii Rutiere Romane; |
|  | Hotărârea Guvernului 1088/2011 privind organizarea şi funcţionarea Inspectoratului de Stat pentru Controlul în Transportul Rutier; |
|  | Hotărârea Guvernului nr.117/2010 pentru aprobarea Regulamentului de investigare a accidentelor şi a incidentelor, de dezvoltare şi îmbunătăţire a siguranţei feroviare pe căile ferate şi pe reţeaua de transport cu metroul din România |
|  | Ordinul Ministerul Transporturilor nr.972/2007pentru aprobarea Regulamentului-cadru pentru efectuarea transportului public local şi a Caietului de sarcini-cadru al serviciilor de transport public local |
| 1. **LEGISLAŢIE EUROPEANĂ**
 |
|  | Regulamentul (CE) nr. 1370/2007 al Parlamentului European şi al Consiliului din 23 octombrie 2007 privind serviciile publice de transport feroviar şi rutier de călători şi de abrogare a Regulamentelor (CEE) nr. 1191/69 şi nr. 1107/70 ale Consiliului; |
|  | Regulamentul (CE) nr. 1071/2009 al Parlamentului European şi al Comisiei de stabilire a unor norme comune privind condiţiile care trebuie îndeplinite pentru exercitarea ocupaţiei de operator de transport rutier;  |
|  | Directiva 2010/40/UE a Parlamentului European şi a Consiliului din 7 iulie 2010 privind cadrul pentru implementarea sistemelor de transport inteligente în domeniul transportului rutier şi pentru interfeţele cu alte moduri de transport;  |
|  | Directiva 2009/33/CE a Parlamentului European şi a Consiliului din 23 aprilie 2009 privind promovarea vehiculelor de transport rutier nepoluante și eficiente din punct de vedere energetic; |
|  | Standardul EN 13816 pentru Transporturi – Logistică şi Servicii – Transporturi Publice de Pasageri – definirea, urmărirea şi măsurarea calităţii serviciilor . |

 **2. Obiective ale comunității în legătură cu serviciul public de transport călători**

 2.1 Investiții ale autorității publice locale în dezvoltarea infrastructurii de transport public local

Prin ,,Proiectul finanțat prin Planul Național de Redresare și Reziliență, Componenta C10 - Fondul Local *- I.1.1 Înnoirea parcului de vehicule destinate transportului public - achiziția de vehicule nepoluante; I.1.3 Asigurarea infrastructurii pentru transportul verde - puncte de reîncărcare vehicule electrice ” Transport public nepoluant”,* municipiul Câmpulung Moldovenesc și comuna Sadova în parteneriat au accesat fonduri pentru achiziția a patru autobuze electrice și a stațiilor de încărcare care au ca rezultat asigurarea transportului public local pentru călătorii din UAT Câmpulung Moldovenesc și UAT Sadova.

În scopul înființării, organizării, reglementării, exploatării, monitorizării și gestionării în comun a serviciului de transport public localpe raza de competență a celor două unităților administrativ-teritoriale a fost înființată Asociațiade dezvoltare intercomunitară (ADI) „Eco-transport Câmpulung Moldovenesc -Sadova.

**3. Aspecte care justifică delegarea serviciilor de transport public local**

3.1 Aspecte sociale

*Îmbunătățirea calității vieții*

Operarea serviciului de transport public de către un operator calificat și cu experiență în domeniu contribuie la îmbunătățirea calității vieții prin asigurarea unui management în scopul corelării numărului de călători previzionat cu cel al locurilor din autobuze (în raport cu numărul de călătorii previzionate) în vedera asigurării unui standard de calitate înalt al călătoriilor.

*Accesul utilizatorilor la serviciul public*

Infrastructura de transport va acoperi nevoile de transport public în comun, actuale și previzionate ale locuitorilor din municipiul Câmpulung Moldovenesc și comuna Sadova.

Transportul public este mai eficient din punct de vedere energetic și cu emisii mai reduse de gaze cu efect de seră decât transportul cu autoturismul.

*Asigurarea normelor privind sănătatea și securitatea în muncă*

În ceea ce privește sănătatea și securitatea muncii, alegerea opțiunii gestiunii delegate este recomandată, deoarece în funcție de criteriile din documentația de atribuire, poate asigura selectarea unui opertor certificat pe baza unor standarde relevante, operator care implementează un sistem de management care minimizează riscurile pentru angajați și alte părți interesate.

3.2 Aspecte economice și sociale

*Asigurarea eficienței utilizării resurselor*

Operatorii de transport specializați, având experiența necesară și cunoscând fluxurile tehnologice de operare, asigură un management eficient al costurilor de operare, asigurând astfel alocarea optimă a resurselor prin:

- coordonarea unitară a serviciului de transport

- acoperirea nevoilor de transport public în comun, actuale și viitoare ale ariei serviciului public

- asigurarea capacității tehnice și operaționale necesare

- simplificare procedurii de gestionare a facilităților de transport pentru categoriile sociale defavorizate

*Diminuarea costurilor cu resursele necesare activității de transport local*

Operatorul de transport căruia îi va fi delegate gestiunea serviciului de transport local va avea capacitatea și flexibilitatea de a reduce costurile principalelor resurse necesare activitășii sale, în condițiile:

- Respectării cerințelor legale privind prestarea serviciului de transport public;

- Asigurării spațiului și dotării tehnice pentru asigurarea mentenanței, reparațiilor, pentru garare și desfășurarea tuturor activităților suport pentru transportul public ce face obiectul contractului;

- Asigurării personalului calificat în număr necesar pentru desfășurarea tuturor activităților de transport public;

- Întreținerii corespunzătoare a bunurilor puse la dispoziție de către delegatar;

- Respectării Regulamentului serviciului, Caietului de sarcini al serviciului și a indicatorilor de performanță stabiliți prin contractul de delegare.

*Creșterea veniturilor la bugete locale*

În schimbul dreptului şi obligaţiei de exploatare a bunurilor publice, reprezentate de infrastructura de transport conform prevederilor art. 29 alin. (11) lit. m) din Legea serviciilor comunitare de utilităţi publice nr. 51/2006, republicată, cu modificările şi completările ulterioare,operatorul de transport plătește o redevenţă anuală .

De asemenea, cotele defalcate pe impozitele angajaților operatorului de transport local precum și ale celor rezultați prin dezvoltarea activităților conexe vor avea un efect pozitiv în creșterea veniturilor bugetului local.

O*bținerea celui mai bun raport calitate/preț*

Prin delegarea serviciilor de transport local printr-o procedură competitivă se va asigura cel mai buna raport calitate/preț al serviciului, precum și un echilibru între riscurile și beneficiile asumate prin proiect.

3.3 Aspecte financiare

*Evidența cheltuielilor operatorului*

- Operatorul desemnat va ține o contabilitate separate pentru activitățile care fac obiectul prestării serviciului de transport local stabilit prin contract sau asociate acestuia.

- Operatorul va finanța cheltuielile de prestare a serviciului din veniturile încasate conform Legii 51/2006 a serviciilor publice comunitare.

*Fiscalizarea mai bună a serviciului*

În cazul impelmentării sistemului modern de e-ticketing, operatorul va putea să fiscalizeze integral serviciul public și să asigure un management mai bun al lichidităților.

1. **Scenarii alternative privind delegarea serviciului de transport public local**

În ce priveşte administrarea sistemului de transport public local prin gestiune delegată, art. 23 din Legea nr. 92/2007 precizează că aceasta se realizează în conformitate cu prevederile Legii nr. 51/2006. Art. 2 lit. e) din Legea nr. 51/2006 defineşte delegarea gestiunii unui serviciu de utilităţi publice ca fiind «acţiunea prin care o unitate administrativ-teritorială atribuie unuia sau mai multor operatori, în condiţiile prezentei legi, furnizarea/prestarea unui serviciu ori a unei activităţi din sfera serviciilor de utilităţi publice a cărui/cărei răspundere o are. Delegarea gestiunii unui serviciu/unei activităţi de utilităţi publice implică operarea propriu-zisă a serviciului/activităţii, punerea la dispoziţie a sistemului de utilităţi publice aferent serviciului/activităţii delegat/delegate, precum şi dreptul şi obligaţia operatorului de a administra şi exploata sistemul de utilităţi publice respectiv."

 Conform prevederilor art. 17 alin (2) lit e) a Statutului Asociației de dezvoltare intercomunitară (ADI) „Eco-transport Câmpulung Moldovenesc -Sadova forma de gestiune a serviciului va fi de gestiune delegată, care se va realiza în baza contractului de delegare a gestiunii, atribuit unui operator conform prevederilor Legii nr.51/2006, cu modificările si completările ulterioare si ale legilor speciale aplicabile.

 Totodată art. 23 alin. (2) din Legea nr. 92/2007 prevede că „Procedura de atribuire a contractelor de delegare a gestiunii serviciilor publice de transport călători, de tip contracte de achiziţie publică de servicii reglementate la art. 29 alin. (8) lit. b) din Legea nr. 51/2006, republicată, cu modificările şi completările ulterioare, efectuate cu autobuze, troleibuze şi/sau tramvaie, se stabileşte de către autorităţile administraţiei publice locale/asociaţiile de dezvoltare intercomunitară/alte forme de asociere între unităţile administrativ-teritoriale competente având ca scop serviciile publice de transport local, conform prevederilor Legii nr, 98/2016, cu modificările şi completările ulterioare, sau ale Legii nr. 99/2016, cu modificările şi completările ulterioare, după caz."

 Potrivit Legii 99/2016 contractul sectorial - contractul cu titlu oneros, asimilat, potrivit legii, actului administrativ, încheiat în scris între unul sau mai mulţi operatori economici şi una sau mai multe entităţi contractante, care are ca obiect execuţia de lucrări, furnizarea de produse sau prestarea de servicii în scopul realizării activităţii lor principale în unul dintre domeniile definite de prezenta lege ca fiind relevant.

 În privinţa procedurii competitive de atribuire a contractului de delegare a gestiunii, art. 5 alin. (3) din Regulamentul nr. 1370/2007 stabileşte că „Procedura competitivă de atribuire adoptată este deschisă tuturor operatorilor, este echitabilă şi respectă principiile transparenţei şi nediscriminării, în urma depunerii ofertelor şi a eventualei etape de preselecţte, procedura poate presupune negocieri în conformitate cu aceste principii, cu scopul de a stabili modul optim de a îndeplini anumite cerinţe speciale sau complexe".

 Procedurile de atribuire reglementate de Legea nr. 99/2016, cu modificările şi completările ulterioare, aplicabile pentru atribuirea contractelor de pe termen lung - de cel puţin 5 ani ca durată de prestare a serviciilor, se stabilesc astfel încât contractantul să obţină un profit rezonabil.

 Potrivit reglementărilor art.4 a Ordinului Nr. 131/1401/2019 din 17 aprilie 2019 fără a fi afectate dispoziţiile din Legea nr. 99/2016, cu modificările şi completările ulterioare, în cazul delegării gestiunii serviciului public de transport local sau judeţean de persoane prin curse regulate, realizat cu autobuze, troleibuze şi/sau tramvaie, indiferent de valoarea estimată a contractului aferent care face obiectul unei proceduri de atribuire desfăşurate în baza respectivei legi, entitatea contractantă utilizează unul dintre următoarele criterii de atribuire : ,,cel mai bun raport calitate-preţ”.

 Fără a aduce atingere dispoziţiilor legale sau administrative privind remunerarea anumitor servicii, entitatea contractantă şi-a bazat decizia de atribuire a contractului de delegare a gestiunii serviciului de transport public local de persoane, prin curse regulate, prin utilizarea criteriului de atribuire „cel mai bun raport calitate-preţ" conform prevederilor art.209, alin (3) lit. a a Legii nr. 99/2016 din 19 mai 2016 privind achiziţiile sectoriale cu modificările și completările ulterioare, precum şi a factorilor de evaluare prevăzuţi în documentaţia de atribuire, factori care includ aspecte calitative, de mediu şi/sau sociale în legătură directă, obiectivă şi relevantă cu obiectul contractului.

 În cazul delegării gestiunii serviciului public de transport local sau judeţean de persoane prin curse regulate, entitatea contractantă utilizează, în aplicarea criteriului de atribuire prevăzut la alin. (1) lit. a), factorii de evaluare prevăzuţi la art. 231 alin. (5) din Legea nr. 92/2007, cu modificările şi completările ulterioare." Factorii de evaluare a ofertelor utilizați în aplicarea criteriului de atribuire, în serviciile de transport rutier de călători sunt:

 a) vechimea medie a parcului de autobuze/ microbuze;

 b) clasificarea mijloacelor de transport;

 c) nivelul tarifului;

 d) dotarea cu instalaţie de aer condiţionat;

 e) capacitatea de transport;

 f) norma de poluare a mijlocului de transport;

 g) utilizarea combustibililor alternativi, astfel cum sunt definiţi în Legea nr. 34/2017 privind instalarea infrastructurii pentru combustibili alternativi.

 Deoarece municipiul Câmpulung Moldovenesc pune la dispoziție mijloacele de transport factorul de evaluare cu ponderea cea mai mare (90%) va fi: nivelul tarifului. Pentru situații critece deosebite, motivate de faptul că autobuzrle elecrice puse la dispoziția operatorului economic de municipiul Câmpulung Moldovenesc ar putea fi indisponibile pentru o anumită perioadă de timp (criză energetică, defecțiune tehnică în garanție), s- a luat în calcul, ca operatorul de transport să asigure transportul cu minim un autobuz urban (de minim 30 locuri pe scaune), ca variantă de rezervă. Mijloacele de transport trebuie să fie prevăzute cu podea coborîtă- specific persoanelor cu dizabilități și cu un grad redus de poluare sau hibrid / alte surse alternative. Astfel, componenta tehnică a crteriului de atribuire, respectiv factorul de evaluare privind calitarea serviciului va fi dat ce caracteristicile mijlocului de transport care va fi pus la dispoziție de operatoul economic.

 Avantajelecontractului de servicii:

- Impact relativ redus pe bugetul local;

- Redevența va fi calculată înscopul recuperării parțiale a investițiilor făcute în sistem de către autoritatea contractantă;

- Nu este necesar avizul Consiliului Concurenței

- Există posibilitatea intervenției prevăzute de Regulamentul CE 1370/2007 și Legea 92/2007;

- Există posibilitatea menținerii tarifelor către populație la un nivel acceptabil prin preluarea anumitor obligații de către autoritățile locale.

 Dezavantajele contractului de servicii:

- Eventuale prelungiri neprogramate ale procedurii de atribuire;

- Posibilitatea reducerii profitului obținut de operator în cazul scăderii numărului de călătorii.

 Gestiunea delegată prin delegarea serviciului public conform Legii 99/2016, privind serviciile sectoriale, este opțiunea cea mai avantajoasă localitaților membre ale Asociaţiei de dezvoltare intercomunitară (ADI) „Eco-transport Câmpulung Moldovenesc -Sadova”.

și utilizatorilor serviciului public pentru că permite asociației controlul, monitorizarea serviciului public.

 **5. Descrierea Contractului de delegare a gestiunii**

 5.1 Principalele clauze ale Contractului de delegare

 Fără a se limita la acestea, contractul de delegare trebuie să conțină:

1. Obligațiile de serviciu public pe care operatorul desemnat va trebui să le respecte, care se referă la:

a. Competența exclusivă a autorității contractante de a proba tarifele de călătorie și reducerile sau gratuitățile aplicate;

b. Cerințele și indicatorii de calitate ai serviciului public;

c. Vehiculele și echipamentele minimale pe care le va utiliza operatorul în îndeplinirea serviciului public.

 5.2 Infrastructura de transport pe care o va exploata pentru prestarea serviciului public.

 Bunurile folosite în realizarea contractului.

Categoriile de bunuri utilizate de Operator în executarea Contractului sunt următoarele:

a. *Bunuri de retur*, respectiv bunurile publice puse la dispoziție de către proprietar către Operator în scopul executării Contractului, care, la încetarea Contractului, revin de plin drept, gratuit şi libere de orice sarcini și funcționale, proprietarului;

b. *Bunuri de preluare*, respectiv bunurile dobândite de către Operator cu acordul Entităţii Contractante, rezultate prin folosirea surselor de finanţare proprii ale Operatorului în condiţiile legii, care aparţin Operatorului şi care sunt, utilizate de acesta în scopul executării Contractului. Pe toată durata Contractului, Operatorul îşi asumă obligaţia de a nu înstrăina bunurile de preluare, fără consimţământul prealabil scris al Entităţii Contractante;

c. *Bunuri proprii*, respectiv bunurile care aparţin Operatorului şi care sunt utilizate de către acesta în scopul executării Contractului, pe durata acestuia, cu excepţia celor prevăzute la punctul (a) de mai sus. Bunurile proprii rămân în proprietatea Operatorului. Contractul de delegare va stabili ca bunuri proprii – autobuzul propriu, etc....

 5.3 Durata contractului va fi stabilită în conformitate cu Legea 92/2007 a serviciilor publice de transport persoane în unitățile administrativ teritoriale. Actul normativ prevede ca durata contractului de delegare să fie corelată cu durata necesară recuperării investițiilor prevăzute în sarcina operatorului, dar nu mai mult de 10 ani în cazul serviciului public de transport local prestat cu autobuze.

 Durata stabilită a contractului este de 4 ani, începând de la data intrării în vigoare a contractului de delegare, în conformitate cu prevederile art. 28 alin. (1) lit. a) din Legea serviciilor de transport public local nr. 92/2007, cu modificările și completările ulterioare.

Durata contractului poate fi prelungită prin act adiţional, pentru o perioadă de cel mult jumătate din durata inițială, în conformitate cu prevederile art. 4 alin. (4) din Regulamentul (CE) 1370/2007. Contractantul are dreptul, în conformitate cu prevederile art. 5 alin. (5) din Regulamentul (CE) nr. 1370/2007, de a prelungi durata contractului ca măsură de urgență, în cazul unei perturbări a serviciilor sau în cazul riscului iminent de producere a unei asemenea perturbări, pentru o perioadă ce nu poate depăși doi ani.

5.4. Perioada de mobilizare

Reprezintă perioada prevăzută între data intrării în vigoare a contractului și data de începere efectivă a serviciului public. Perioada de mobilizare va fi stabilită prin documentația de atribuire. Se recomandă o perioadă de mobilizare cât mai scurtă.

 5.5 Calculul redevenței minime pe perioada de delegare a serviciului public

Redevența reprezintăobligația de plată a operatorului în schimbul dreptului de exploatare a bunurilor proprietate publică a autorității contractante, puse la dispoziție de aceasta în scopul prestării serviciului public, calculată conform Regulamentului 1370/2007.

 Operatorul se obligă să plătească Entității Contractante, o redevență, stabilită prin contract.

 **6. Concluzii**

Având în vedere legislația relevantă și argumentele prezentate în prezentul studiu, se propune aprobării autorității deliberative următoarele măsuri:

* Aprobarea prezentului studiu și a modalității de gestiune delegată a serviciului de transport public de persoane prin curse regulate pe raza unităților administrativ-teritoriale membre ale Asociației de dezvoltare intercomunitară (ADI) ,,Eco-transport Câmpulung Moldovenesc-Sadova".
* Aprobarea ca delegarea gestiunii serviciului de transport să se facă printr-un contract de servicii.
* Aprobarea ca procedură de atribuire a contractului de delegare licitația deschisă conform Legii 99/2016 privind serviciile sectoriale.

Întocmit:

Asociaţia de dezvoltare intercomunitară (ADI)

 „Eco-transport Câmpulung Moldovenesc -Sadova”

|  |  |
| --- | --- |
| **Preşedinte de ședință,** | **Secretar general municipiu,****Erhan Rodica** |